ترکیه جمهوریتی جمهوررئیسی رجب طیب اردوغان, روسیه لیک تینگداشی ولادیمیر پوتین گه, سوریه ده وظیفه اجرا قیلیتگن روس حربی لری نینگ ترور تشکیلاتی پی کا کا نینگ سوریه ده گی قسمیدن عبارت وای پی جی جنگری لری بیلن عکس آلگن لیک لری گه تیگیشلی ناراضی چیلیگی نی بیلدیردی.
جمهوررئیسی اردوغان, روسیه نینگ سوچی شهری دن ترکیه گه قیتیب کیلیتگن پیتده طیاره نینگ ایچیده ژورنالست لر تامانیدن بیریلگن سئوال لر گه جواب قیتردی.
پوتین نینگ, "اوشبو عکس لر بیلن بیز نینگ عسکر لری میز آره سیده هیچ قنده ی بیر ارتباط نینگ موجود بولیشی ممکن ایمس. خودی منه شوو خصوصده تحقیقات آلیب باره میز" دییه قید ایتگن لیگی نی بیلدیرگن اردوغان, سوز لری نی, "بوندن کیینگی پروسه حرمتلی پوتین نینگ اوزی گه باغلیق بوله دی" شکلیده دوام ایتتیردی.
جمهوررئیسی اردوغان, پوتین نینگ, سوریه نینگ شمالیده ینگی بیر دولت نینگ قوریلیشی خصوصیده مثبت بیر فکر گه ایگه ایمس لیگی نی بیلدیررایکن, "ادلب و باشقه بیش منطقه ده آتش بس نینگ تامین ایتیلیشی طلب ایتیلماقده.  بونده ی بیر شرایط نینگ تامین ایتیلیشی تقدیرده, سوریه مسئله سی نینگ 50 فایز مقیاسیده ییچیله دیگن لیگی نی اویله ماقده من" دییه قید ایتدی.
عینی دمده جمهوررئیسی اردوغان, می آیی نینگ 14 نچی و 15 نچی کون لری آره سیده روسیه و چین رهبر لری نینگ هم اشتراکی بیلن اوچ تامانلمه بیر ییغیلیش نینگ بولیب اوته دیگن لیگی نی ایسله تیب اوتدی.
بوندن تشقری جمهوررئیسی اردوغان, پوتین نینگ, می آیی نینگ 22 نچی کونیده قاره دینگیز اقتصادی همکارلیک ییغیلیشی دایره سیده ترکیه گه تشریف بویوره دیگن لیگی نی معلوم قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
